Хуан Рамон Хименес
Високото момиче

Превод от испански: Александър Муратов, Атанас Далчев, 1978

chitanka.info

На боровете върху мрака се спря за миг един небето,

избяга вятърът, дойдоха водата, злакът и щурчето.

Вървях аз, пеейки унесен, със радост в тъмните зеници,

по пътя, който пуст и тайнствен се виеше ведно с реката,

и минал край развалините на мавърската воденица,

видях високото момиче със поглед да следи водата.

— Момиче, да не би да гледаш реката как тече? — Аз гледам

дали не си отива също и мойта песен с нея редом.

Дойде си вятърът, избяга водата, злакът и с щурчето,

със колелото воденично поде да се върти небето.

И аз се върнах мълчаливо, с несбъдната мечта в душата,

по пътя, който пуст и тайнствен се виеше ведно с реката.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.